**Ministru kabineta noteikumu projekta „Grozījumi Ministru kabineta 2009.gada 22.decembra noteikumos Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa.  Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un 3.pielikuma 192.punkts.  Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2 pasākums. |
| 2. | Pašreizējā situācija un problēmas | Šobrīd Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – MK noteikumi Nr.1644) 10.punkts satur skaitlisko vērtību un skaitliskās vērtības apzīmējumu latos, savukārt 27.punkts un minēto noteikumu 1., 2. un 3. pielikums satur valūtas simbolu „Ls”.  Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties *euro* zonā 2014.gadā. *Euro* ieviešanas kārtības likuma 30.panta pirmā daļa paredz, ka nepieciešams sagatavot to tiesību aktu grozījumu projektus, kurus nepieciešams pielāgot *euro* ieviešanai. Ņemot vērā, ka pēc pievienošanās *euro* zonai, likumīgais maksāšanas līdzeklis būs *euro*, nevis lats, ir nepieciešams izdarīt grozījumus MK noteikumos Nr.1644. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz veikt tehniskos precizējumus, lai nodrošinātu, ka normas nesatur atsauci uz latiem, un, ņemot vērā Latvijas Bankas noteikto oficiālo maiņas kursu, izteikt *euro* valūtā tās summas, kas šobrīd ir latos,  Noteikumu projekts paredz:   1. Aizstāt MK noteikumu Nr.1644 tekstā un pielikumos valūtas simbolu „Ls” ar valūtas simbolu „EUR”. 2. MK noteikumu Nr.1644 10.punktā noteikto robežsslieksni, kad izskata pašvaldību iesniegtos pieprasījumus par finanšu līdzekļu piešķiršanu īpašumā vai valdījumā esošajiem infrastruktūras objektiem, 1000 Ls izteikt kā 1400 *euro* [1000 / 0,702804 = 1422,87].   Šis noapaļošanas princips atbilst *Euro* ieviešanas kārtības likuma 32.panta otrās daļas 2.punkta nosacījumiem.  Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| Projekts nerada ietekmi uz sabiedrību, jo nemaina spēkā esošo tiesisko regulējumu pēc būtības. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Grozījumu ietekmi (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministrijas, citas centrālās valsts iestādes un pašvaldības. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

*Anotācijas IV, V un VI sadaļa – noteikumu projekts šīs jomas neskar.*

Finanšu ministrs A.Vilks

09.08.2013 09.40

519

O.Gutmane

67095531, Olga.Gutmane@fm.gov.lv